
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 30 

14 Ιανουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απογευματινής υπερωριακής εργασίας 
των υπαλλήλων του Γραφείου Ελληνικής Προ¬ 
εδρίας. 1 

Έγκριση υπερωριακής απασχόλησης των υπαλλήλων 
του Υπουργείου Μακεδονίας και Θράκης μέχρι 
31-12-2014. 2 


ΑΠΟΦΑΣΕΙ Σ 

Αριθμ. Φ.Β400/ΑΣ915 (1) 


Έγκριση απογευματινής υπερωριακής εργασίας των 
υπαλλήλων του Γραφείου Ελληνικής Προεδρίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Τα άρθρα 22 και 155 παρ. 11 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του Ν. 3566/2007 «Κύρωση ως Κώδικα του Ορ¬ 
γανισμού του Υπουργείου Εξωτερικών» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Το άρθρο 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (ΦΕΚ Α' 226). 

4. Το άρθρο 2 του Ν. 3697/2008 (ΦΕΚ Α' 194). 

5. Τον Ν. 4148/2013 (ΦΕΚ 99/Α'/26.4.2013) «Σύσταση 
Γ ραφείου Ελληνικής Προεδρίας και άλλες διατάξεις». 

6. Το άρθρο 2 του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας Υπουργείου Εξω¬ 
τερικών» (ΦΕΚ Α' 177). 

7. Την υπ’ αριθμ. Π0004-52033/24.1.2011 απόφαση του 
Υπουργού Εξωτερικών «Καθορισμός ωραρίου εργασίας 
προσωπικού Κεντρικής Υπηρεσίας Υπουργείου Εξωτε¬ 
ρικών» (ΦΕΚ Β' 3014). 


8. Το γεγονός ότι από την απόφαση αυτή προκα- 
λείται ετήσια δαπάνη 350.000 περίπου ευρώ, για την 
οποία υπάρχουν εγγεγραμμένες πιστώσεις στον προ¬ 
ϋπολογισμό εξόδων του Υπουργείου Εξωτερικών (φο¬ 
ρέας 09-790 ΚΑΕ:5126) τρέχοντος οικονομικού έτους, 
αποφασίζουμε: 

Εγκρίνεται η πληρωμή αποζημίωσης για παροχή υπε- 
ρωριακής εργασίας στους υπαλλήλους του Γραφείου 
Ελληνικής Προεδρίας του Υπουργείου Εξωτερικών, για 
το έτος 2014 ως εξής: 

Αποζημίωση για απογευματινή υπερωριακή απασχό¬ 
ληση σε 23 υπαλλήλους μέχρι 16 ώρες το μήνα για 
καθένα υπάλληλο. 

Στην ανωτέρω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολι¬ 
κού αριθμού των εγκρινόμενων ωρών, η πραγματοποί¬ 
ηση δε της εργασίας αυτής θα βεβαιώνεται με πράξη 
του Επικεφαλής του Γ ραφείου Ελληνικής Προεδρίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2014 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθμ. 61 (2) 

Έγκριση υπερωριακής απασχόλησης των υπαλλήλων 
του Υπουργείου Μακεδονίας και Θράκης μέχρι 
31-12-2014. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) του Ν. 4024/2011 (ΦΕΚ 226/Α'/27-10-2011) «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015», όπως τροποποιήθηκε και ισχύει, 

β) του Ν. 4220/2013 (ΦΕΚ 271 / Α71 3-12-2013) «Κύρωση 
του Κρατικού Προϋπολογισμού και των προϋπολογισμών 
ορισμένων ειδικών ταμείων και υπηρεσιών οικονομικού 
έτους 2014», 

γ) του άρθρου 90 του π.δ. 63/2005 (ΦΕΚ 98/Α'/22-4-2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», όπως τροποποιήθηκε και ισχύει, 
δ) του π.δ. 167/2005 (ΦΕΚ 220/Α702-09-2005) «Οργα¬ 
νισμός του Υπουργείου Μακεδονίας - Θράκης», όπως 
τροποποιήθηκε και ισχύει, 

ε) του π.δ. 85/2012 (ΦΕΚ 14/Α721-6-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε με το π.δ. 98/2012 
(ΦΕΚ160/Α710-8-2012), 

στ) της υπ’ αριθμ. 2/78400/0022/14-11-2011 Εγκυκλίου 
του Υπουργείου Οικονομικών «Παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011 (ΦΕΚ226/Α')...», 
ζ) της υπ’ αριθμ. 6229/13-12-2013 απόφασης του Υπουρ¬ 
γού Μακεδονίας και Θράκης «Κατανομή πιστώσεων τα¬ 
κτικού Προϋπολογισμού του Υπουργείου Μακεδονίας 
και Θράκης (Φορέας 25/110), οικονομικού έτους 2014». 

2. Τις ειδικές, εποχικές, έκτακτες και επείγουσες 
υπηρεσιακές ανάγκες για το έτος 2014 από τις οποίες 
προκύπτει η ανάγκη υπερωριακής απασχόλησης των 
υπαλλήλων με κάθε σχέση εργασίας του Υπουργείου 
Μακεδονίας και Θράκης, όπως αναφέρεται παρακάτω: 

α) Μέχρι δύο (2) υπάλληλους από τη Διεύθυνση Διοίκη¬ 
σης για την διεκπεραίωση εργασιών της Διεύθυνσης για 
τις οποίες απαιτείται συνεργασία πέραν του κανονικού 
ωραρίου με την πολιτική ηγεσία του Υπουργείου ή άλ¬ 
λων Υπουργείων, εργασιών γραμματειακής υποστήριξης, 
αρχειοθέτησης εγγράφων και υλικού, υλοποίησης προ¬ 
γραμμάτων για τη ανάπτυξη του ανθρώπινου δυναμικού 
για τις οποίες απαιτείται απασχόληση πέρα του ωραρί¬ 
ου εργασίας. Για την συντέλεση επειγουσών εργασιών 
καθαριότητας και καλής λειτουργίας του κτιρίου του 
Διοικητηρίου. Για την απασχόληση πέραν του κανονικού 
ωραρίου που σχετίζεται με την κίνηση των οχημάτων 
του Υπουργείου (οδηγοί), τόσο για την εξυπηρέτηση του 
Υπουργείου, όσο και για τις μετακινήσεις κυβερνητικών 
κλιμακίων που επισκέπτονται τον χώρο ευθύνης του. 
Για την αντιμετώπιση εκτάκτων ή απρόβλεπτων προ¬ 
βλημάτων που προκύπτουν από τη λειτουργία και τη 
συντήρηση του τεχνολογικού εξοπλισμού και λογισμικού 
του Υπουργείου. 

β) Μέχρι έναν (1) υπάλληλο της Διεύθυνσης Παλλαϊ¬ 
κής Αμυνας - Πολιτικής Σχεδίασης Έκτακτης Ανάγκης 
(Π.ΑΜ. - Π.Σ.Ε.Α.), για την αντιμετώπιση θεμάτων ΠΣΕΑ 
και πολιτικής προστασίας, που προκύπτουν από απρό¬ 
βλεπτα φυσικά φαινόμενα ή άλλα αίτια καθώς και από 
την απασχόληση που προκύπτει από την συμμετοχή 
υπαλλήλων σε πανελλήνιες στρατιωτικές ασκήσεις. 

γ) Μέχρι έναν (1) υπάλληλο της Διεύθυνσης Περιβάλλο¬ 
ντος και Υποδομών για τις ανάγκες απασχόλησης που 
προκύπτουν σχετικά με τις διαδικασίες εισηγήσεων και 
επιτόπιων ελέγχων (πέρα του κανονικού ωραρίου) για 
τον χαρακτηρισμό κτιρίων ως διατηρητέων ή οικισμών 
ως παραδοσιακών. 

δ) Μέχρι δύο (2) υπαλλήλους της Διεύθυνσης Οικονομί¬ 
ας και Τουριστικής Ανάπτυξης για την αντιμετώπιση των 
έκτακτων αναγκών απασχόλησης που θα προκόψουν 
κατά την διαδικασία παραλαβής αιτήσεων επενδυτικών 
σχεδίων, εξυπηρέτησης των επενδυτών και ελέγχου 
νομιμότητας των επενδυτικών φακέλων στα πλαίσια 
διαχείρισης και υλοποίησης του επενδυτικού νόμου για 
τον χώρο ευθύνης του. Επείγουσα απασχόληση που θα 


προκύψει από την υλοποίηση Ευρωπαϊκών προγραμμά¬ 
των και άλλων αναπτυξιακών ενεργειών. 

ε) Μέχρι δύο (2) υπαλλήλους της Διεύθυνσης Τεχνικών 
Υπηρεσιών για την διεκπεραίωση έκτατων και επειγου- 
σών τεχνικών εργασιών, συντήρηση και προστασίας του 
κτιρίου του Υπουργείου. 

3. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται έως οχτώ 
(08) υπάλληλοι του Υπουργείου Μακεδονίας και Θράκης 
μηνιαίως έως είκοσι (20) ώρες ανά υπάλληλο. 

4. Το γεγονός, ότι από την απόφαση αυτή προκαλείται 
δαπάνη ύψους έως δεκαέξι χιλιάδων ευρώ (16.000,00 €) 
που θα καλυφθεί από τις πιστώσεις του ΚΑΕ 0511 του 
τακτικού προϋπολογισμού του Υπουργείου Μακεδονίας 
και Θράκης, Ειδικός Φορέας 25/110, αποφασίζουμε: 

1. Εγκρίνουμε την καθιέρωση υπερωριακής εργασίας 
από την δημοσίευση της παρούσας και μέχρι 31.12.2014, 
για μέχρι είκοσι (20) ώρες μηνιαίως ανά υπάλληλο του 
Υπουργείου Μακεδονίας και Θράκης, και συνολικά για 
μέχρι 1.920 ώρες για το ανωτέρω χρονικό διάστημα 
με την προβλεπόμενη από τον νόμο αμοιβή, για τους 
μνημονευόμενους στο σκεπτικό της παρούσας λόγους, 
ως εξής: 

α) Γ ια μέχρι δύο (2) υπαλλήλους της Διεύθυνσης Δι¬ 
οίκησης. 

β) Γ ια μέχρι έναν (1) υπάλληλο της Διεύθυνσης Παλλα¬ 
ϊκής Άμυνας - Πολιτικής Σχεδίασης Έκτακτης Ανάγκης 
(Π.Α.Μ.-Π.Σ.Ε.Α.). 

γ) Γ ια μέχρι έναν (1) υπάλληλο της Διεύθυνσης Περι¬ 
βάλλοντος και Υποδομών. 

δ) Γ ια μέχρι δύο (2) υπαλλήλους της Διεύθυνσης Οι¬ 
κονομίας και Τουριστικής Ανάπτυξης. 

ε) Για μέχρι δύο (2) υπαλλήλους της Διεύθυνσης Τε¬ 
χνικών Υπηρεσιών. 

2. Οι ανωτέρω υπάλληλοι θα προσφέρουν, πέρα από 
τις ώρες υποχρεωτικής απασχόλησης, υπερωριακή ερ¬ 
γασία απογευματινών ωρών και μέχρι την 22η ώρα, όλες 
τις εργάσιμες ημέρες της εβδομάδας. 

3. Η κατανομή των ωρών απασχόλησης του προσωπι¬ 
κού, θα γίνεται κάθε φορά ανάλογα με τις ανάγκες της 
Υπηρεσίας. Ο αριθμός των εν λόγω υπαλλήλων μπορεί 
να αυξάνεται, σύμφωνα με τις ανάγκες της Υπηρεσίας, 
με ανάλογη μείωση των ωρών υπερωριακής εργασίας 
με την προϋπόθεση ότι δεν θα γίνει υπέρβαση των 
συνολικών ωρών, οι οποίες εγκρίνονται με την παρού¬ 
σα. Σε περίπτωση σοβαρών και έκτακτων υπηρεσιακών 
αναγκών σε Διευθύνσεις και Αυτοτελή τμήματα του 
Υπουργείου που δεν μνημονεύονται ανωτέρω δύναται 
να απασχοληθούν υπερωριακά οι υπάλληλοι αυτών με 
τον ανωτέρω περιορισμό των συνολικών ωρών. 

4. Υπεύθυνος, για την παρακολούθηση και έλεγχο 
πραγματικής παροχής της υπερωριακής απασχόλησης, 
ο οποίος και θα βεβαιώνει την πραγματοποίηση της με 
πράξη του, ορίζεται ο Προϊστάμενος της Διεύθυνσης 
Διοίκησης. 

5. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Ιανουάριου 2014 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

